Mēnessērdzība

Mēnessērdzība, somnambulisms jeb lunātisms ir parādība, kur vienlaikus novērojamas miega un nomoda pazīmes. To klasificē kā miega traucējumu, kas pieder parasomniju grupai. Tas notiek lēnā viļņa miega fāzē, pazeminātas apziņas stāvoklī, veicot darbības, kas parasti tiek veiktas pilnas apziņas stāvoklī. Šīs darbības var būt tik nekaitīgas kā runāšana, sēdēšana gultā, iešana uz vannas istabu, ēdiena uzņemšana un tīrīšana, vai arī tik bīstamas kā ēdienu gatavošana, automašīnas vadīšana, vardarbīgas kustības un ķeršanās pie halucinētiem objektiem.
Kategorija:Psihiatrija